Hans Rossiné

**Hans Daniel Rossiné** (født 1961) er en norsk journalist, skribent, teaterkritiker og tv-produsent. Han var dramasjef i NRK fra 2001 til 2013. Han har siden 2016 vært ansatt som kommunikasjonsleder i Oslo katolske bispedømme. 

## Yrkeskarriere
Hans Rossiné er utdannet cand. mag. med fagene litteratur, filosofi og livssyn fra Universitetet i Oslo. I tillegg tok han etterutdanning på Handelshøyskolen BI i Master of Management. 

Han begynte karrieren som journalist og teaterkritiker for blant annet *[[Morgenbladet]]*, *[[Die Welt]] * og *[[Aftenposten]]*. I 1988 begynte han som journalist og vaktsjef i kulturprogrammet *Askeladden* i NRK radio, og fra 1989 til 1991 var han programleder og produsent for programmene *Attentretti*, *[[Ukeslutt]]* og *[[Søndagsavisen]]*. Fra 1991 til 2001 var han teaterkritiker, kulturjournalist og tv-kritiker i *[[Dagbladet]]*. Han skrev under denne tiden om lag tusen teateranmeldelser og ble kjent under betegnelsen «slakteren i Akersgata».

I 2001 ble han sjef for NRKs dramaavdeling etter Oddvar Bull Tuhus, og fra 2003 til 2013 var han øverste sjef for både NRK Drama og NRK Radioteatret. Rossiné var under denne tiden ansvarlig produsent for rundt 30 norske TV-serier, samt co-produsent på rundt 40 serier med Sverige, Danmark, Finland og Island. De norske seriene spenner fra krim til komedier, epokedramaer til samtid og to novellefilmsatsninger i 2003 og 2006. Seriene inkluderer titler som *[[Svarte penger – hvite løgner|Svarte penger, hvite løgner]]*, *[[Sejer]]*-seriene, *[[Kodenavn Hunter]]*, *[[Taxi (2011)|Taxi]]*, *[[Berlinerpoplene]]*, *[[Himmelblå]]*. De tre siste TV-seriene han igangsatte var *[[Mammon (TV-serie)|Mammon]]*, *[[Øyevitne]]* og *[[Kampen for tilværelsen (norsk TV-serie)|Kampen for tilværelsen]]*. I slutten av tiden i NRK var han med på å utarbeide en ny dramastrategi for NRK. Han varslet at NRK Drama fremover ville gi forfatterne mer myndighet, og dramaserien *Kampen for tilværelsen* skulle bli den første i dette regimet. Etter tolv år som dramasjef ønsket han samtidig å fratre stillingen til fordel for nye krefter. Han kjempet for å beholde NRKs interne dramaproduksjon til tross for sterk motstand. I 2016 ble han ansatt som kommunikasjonsleder i Oslo katolske bispedømme.

Rossiné har hatt flere leververv. Fra 2006 til 2014 var han norsk ambassadør for *[[International Academy for Television, Arts & Sciences]]*. Organisasjonen deler årlig ut den internasjonale Emmy-TV-prisen. I perioden 2003 til 2014 satt han i flere Emmy-juryer. Under denne tiden var han også aktiv i arbeidet med å få etablert Emmy International Kids Awards. Fra 2005 til 2007 var han visepresident i *[[EBU]]*s fiksjonsgruppe og fra 2007 til 2013 leder av dramasjefgruppen i *[[Nordvision]]*.

Han har utgitt flere bøker, blant annet *Brennpunkt teater* (2000).

## TV-produksjoner
Produserte og igangsatte
* *[[Brigaden (TV-serie)|Brigaden]]*, langserie, 26 episoder, 2002-2003
* *[[Himmelen kan vente (Fleksnes)|Himmelen kan vente]]*, episode av Fleksnes, 2002
* *[[Sejer – Djevelen holder lyset]]*, krim 3 episoder, 2002
* *[[Det tredje tegnet]]*, drama 6 episoder, 2002
* *[[Lekestue (TV-serie)|Lekestue]]*, drama 8 episoder, 2002
* *Mia*, komedie, 8 episoder  2003
* *[[Sejer - elskede Poona]]*, krim, 4 episoder, 2003
* *[[8 samtidsnoveller]]*, sammen med *[[Norsk filmfond]]*, 2003
* *[[Svarte penger, hvite løgner]]*, krim, 8 episoder, 2004
* *[[Skolen (TV-serie)|Skolen]]*, langserie, 18 episoder, 2004
* *[[Suzannah - Ibsens kvinne]]*, tv-film, manus *[[Jon Fosse]]*, 2004
* *[[Ved kongens bord]]*, politisk thriller, 6 episoder, 2004
* *[[Deadline Torp]]*, thriller, 2 episoder, 2005
* *[[Sejer - svarte sekunder]]*, krim, 3 episoder, 2006
* *[[Ekko av Ibsen]]*, 8 novellefilmer sammen med *[[Norsk filmfond]]*, 2006
* *[[En udødelig mann]]*, epokedrama, 3 episoder, 2006
* *[[Fremtiden kommer bakfra]]*, komedie, 4 episoder, 2006
* *[[Kodenavn Hunter]]*, krim, 6 episoder, sesong 1, 2006
* *[[Berlinerpoplene (TV-serie)|Berlinerpoplene]]*, drama, 8 episoder, 2007-2009
* *[[Størst av alt]]*, drama, 6 episoder, 2007
* *[[Kodenavn Hunter]]*, krim, 6 episoder, sesong 2, 2008
* *[[Himmelblå]]*, langserie, 24 episoder, 2008-2010
* *[[Harry & Charles]]*, epokedrama, 3 episoder, 2009
* *[[Schmokk]]*, dramakomedie, 6 episoder, 2011
* *[[Brødre (TV-serie)|Brødre]]*, drama, 4 episoder, 2011
* *[[Taxi (TV-serie)|Taxi]]*, thriller, 4 episoder, 2011
* *[[Erobreren (TV-serie)|Erobreren]]*, epokedrama, 6 episoder, 2012
* *[[Hjem (TV-serie)|Hjem]]*, langserie, 16 episoder, 2012-2013
* *[[Mammon (TV-serie)|Mammon]]*, thriller, 6 episoder, 2014
* *[[Øyevitne]]*, krim, 6 episoder, 2014
* *[[Kampen for tilværelsen (norsk TV-serie)|Kampen for tilværelsen]]*, dramakomedie, 16 episoder, 2014-2015

## Bibliografi
* *Brennpunkt Teater*, 2000
* *Kjærlighetens komedie*, etterord, 2006
* *Flerklang*, medforfatter, 1998
* *A Cultural Odyssey*, bidrag, 1997
* *Vel møtt i Nationaltheatret*, bidrag, 1997
* *Norsk kulturårbok: Næringslivsledere i kulturstyrene*, 1997
* *Scenografi i Norden*, bidrag 1996

## Referanser